b"\n_START_ARTICLE_\nEscut i bandera de Barraques\n_START_SECTION_\nHist\xc3\xb2ria\n_START_PARAGRAPH_\nL'escut s'aprov\xc3\xa0 per Resoluci\xc3\xb3 de 19 de desembre de 2000, del conseller de Just\xc3\xadcia i Administracions P\xc3\xbabliques, publicada en el DOGV n\xc3\xbam. 3.921, de 19 de gener de 2001 i la seua descripci\xc3\xb3 es correg\xc3\xad per Resoluci\xc3\xb3 de 9 de gener de 2012, publicada en el DOCV n\xc3\xbam. 6.697, de 23 de gener de 2012._NEWLINE_Aquesta resoluci\xc3\xb3 va modificar l'anterior escut de 1994 que s'aprov\xc3\xa0 per Resoluci\xc3\xb3 de 5 d'octubre, del conseller d'Administraci\xc3\xb3 P\xc3\xbablica, publicada en el DOGV n\xc3\xbam. 2.398, de 30 de novembre, on nom\xc3\xa9s apareixien els dos primers quarters._NEWLINE_Es tracta d'un escut parlant. Les claus i les barraques fan al\xc2\xb7lusi\xc3\xb3 a l'antic nom del poble les Barraques de Sant Pere de Bellmunt. A la darrera partici\xc3\xb3 es representen les armes dels X\xc3\xa8rica, antics senyors de Barraques al segle XIII._NEWLINE_La bandera s'aprov\xc3\xa0 per Resoluci\xc3\xb3 de 7 de mar\xc3\xa7 de 2001, del conseller de Just\xc3\xadcia i Administracions P\xc3\xbabliques, publicada en el DOGV n\xc3\xbam. 3.977, de 10 d'abril de 2001."